
E L Ő T E R J E S Z T É S

Balatonvilágos Község Önkormányzata Képviselő-testületének

2026. júliusi soron kívüli, nyílt ülésére 

Tárgy: Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület!

Az oktatási-, nevelési intézményekbe Enying, Balatonbozsok, Alsótekeres településekről bejáró gyermekek szállítására, valamint a gyermekkísérői feladatok ellátására a 2026/2027-es oktatási/nevelési évre vonatkozóan a GEVSZ intézmény az előterjesztés mellékletét képező dokumentációk szerint lebonyolította az árajánlat kérést.
Balatonvilágos Község Önkormányzatának Beszerzési Szabályzata alapján három árajánlatot kértünk az alábbi cégektől:
	TÍPUS
	LS-Smart Kft.
	Márió-Cargo Bt.
	Bolla Busz Trend Kft.

	Gyermekek szállítása
	
	
	

	Nettó ár (Ft/nap)
	120.000,- Ft/nap
	85.000,- Ft/nap
	110.000,- Ft/nap

	ÁFA érték (Ft/nap)
	32.400,- Ft/nap
	22.950,- Ft/nap
	29.700,- Ft/nap

	Bruttó ár (Ft/nap)
	152.400,- Ft/nap
	107.950,- Ft/nap
	139.700,- Ft/nap

	Utaskísérői feladatok ellátása (Ft/hó)
	Nem adott rá ajánlatot
	nettó 90.000,- Ft/hó
	150.000,- Ft/hó

	Ajánlattételi határidő szerint:
	Érvényes
	Érvényes
	Érvénytelen


A három árajánlatból kettő érkezett be határidőben, azonban a kettő érvényes ajánlat közül csak a Márió Cargo Bt. adott teljes árajánlatot, valamint a legalacsonyabb összegű ajánlatot is a Márió Cargo Bt. adta, mind a szállításra, mind a gyermekkísérői feladatok ellátására vonatkozóan.
A Márió Cargo Bt. évek óta végzi a gyermekek szállítását, a szolgáltatás ellátásával kapcsolatban önkormányzatunkhoz panasz nem érkezett, ezért javasolom a Képviselő-testületnek, hogy további árajánlatok beszerzésétől tekintsen el.
Az Enying, Balatonbozsok, Alsótekeres, „TSz” viszonylatban a szállítandó gyermekek várható létszáma az előző oktatási évet figyelembe véve 53 fő. 

Javasolom a képviselő-testületnek, hogy fogadjuk el a Márió Cargo Kereskedelmi és Szolgáltató Bt. 2026/2027-es oktatási/nevelési évre vonatkozó ajánlatát a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó gyermekek Enying – Balatonbozsok – Alsótekeres – „TSz” - Balatonvilágos útvonalon történő szállítására, 2026. szeptember 1. napjától 2027. június 18. napjáig terjedő szorgalmi időszakra, 85.000 Ft+ 22.950 Ft áfa, összesen bruttó 107.950,- Ft/nap összegért. A GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción rendelkezésre áll a végrehajtásához szükséges előirányzat. Továbbá javasolom a vállalkozási szerződésben foglaltak jóváhagyását, aláírására a GEVSZ intézményvezető felhatalmazását.
A buszjáraton kötelező gyermekkísérő biztosítása. A feladatok ellátásával az előző években Nagy Katalin került megbízásra. A Bt. kéri a 2026/2027-es tanévre is Nagy Katalin megbízását nettó 90.000 Ft/hó megbízási díjért

Javasolom a képviselő-testületnek a balatonvilágosi oktatási-, nevelési intézményekbe a Márió Cargo Bt. által üzemeltetett busszal bejáró gyermekek felügyeletére, a kísérői feladatok ellátására Nagy Katalin megbízását 2026. szeptember 1. napjától 2027. június 18. napjáig terjedő szorgalmi időszakra nettó 90.000 Ft/hó megbízási díjért. A GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción rendelkezésre álló előirányzathoz a döntés végrehajtásához szükséges többlet előirányzat igényt az intézmény belső átcsoportosítással biztosítja. Továbbá javasolom a megbízási szerződésben foglaltak jóváhagyását és annak aláírására a GEVSZ intézményvezető felhatalmazását.
Kérem a képviselő-testületet az előterjesztés megvitatására, alábbi határozati javaslat elfogadására.

Balatonvilágos, 2026. július 16.









Takács Károly









 polgármester

1. Határozati javaslat
Balatonvilágos Község Önkormányzata Képviselő-testülete megtárgyalta „Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása” tárgyú előterjesztést, és az alábbi határozatot hozza:
A képviselő-testület a Márió Cargo Kereskedelmi és Szolgáltató Bt. (8130 Enying, Tamási Áron utca 2.), mint legkedvezőbb ajánlatot adó ajánlatát fogadja el a 2026/2027-es oktatási/nevelési évre vonatkozóan a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó gyermekek Enying – Balatonbozsok – Alsótekeres – „TSz” - Balatonvilágos útvonalon történő szállítására, 2026. szeptember 1. napjától 
2027. június 18. napjáig terjedő szorgalmi időszakra, 85.000,- Ft+ 22.950,- Ft áfa, 
összesen bruttó 107.950,- Ft/nap összegért. 
A döntés végrehajtásához szükséges előirányzatot a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción biztosítja. 

A képviselő-testület egyidejűleg elfogadja a Vállalkozási szerződésben foglaltakat, annak aláírására felhatalmazza a GEVSZ intézményvezetőt. 
Felelős: Kovács Tamás GEVSZ intézményvezető

Határidő: 2026. augusztus 5.
Vállalkozási szerződés 
amely létrejött alulírott napon és helyen egyrészről

Balatonvilágos Község Önkormányzat Gazdasági Ellátó és Vagyongazdálkodó Szervezete (8171 Balatonvilágos, Csók István sétány 38., adószám: 15804006-2-14) képviseletében Kovács Tamás intézményvezető továbbiakban, mint Megrendelő, másrészről 

Márió Cargo Kereskedelmi és Szolgáltató Bt. 8131 Enying-Balatonbozsok, Tamási Áron u. 2. (adószám: 22324128-2-07, cégjegyzék szám: 07-06-014142) képviseletében Nagy Márió ügyvezető, mint Vállalkozó között, az alábbi feltételekkel:

1. Szerződés tárgya: 
Megrendelő Balatonvilágos Község Önkormányzat Képviselő-testületének ………../2026.(.) határozatában foglaltak alapján megrendeli, Vállalkozó elvállalja a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó jelen szerződés mellékletében felsorolt gyermekek szállítását Enying – Balatonbozsok – Alsótekeres – „TSz major” - Balatonvilágos útvonalon.

Vállalkozó az autóbuszt gépjárművezetővel együtt biztosítja.

2. A szerződés hatálya:
Jelen szerződés határozott időre 2026. szeptember 01. – 2027. június 18. napjáig terjedő szorgalmi időszakra jön létre. 

3. Felek jogai és kötelezettségei:
Vállalkozó köteles az 1. pont szerint meghatározott személyszállítási feladatok ellátására, mely magában foglalja a gyermekek és 1 fő kísérő célállomásra történő eljuttatását. A feladat ellátását …………….. típusú ………………. forgalmi rendszámú, …… fő ülőhely + állóhely befogadóképességű autóbusz járművel biztosítja. A vállalkozó csak a forgalomban való közlekedésnek megfelelő valamennyi feltétellel (pl. forgalmi engedély, érvényes műszaki vizsga) rendelkező, kifogástalan műszaki állapotú, tiszta utasterű (őszi-, téli időszakban megfelelően fűtött) autóbuszt használhat. 

Vállalkozó csak olyan gépjárművezetővel láttathatja el a feladatot, aki valamennyi, az autóbuszok vezetéséhez szükséges jogszabályi előírásoknak megfelel, és a vezetéshez megfelelő állapotban van.

Vállalkozó köteles az autóbusz meghibásodása esetén haladéktalanul, de legkésőbb 20 percen belül a meghibásodott autóbusz helyett másik autóbuszt biztosítani. Amennyiben Vállalkozó nem tudja e feltételt biztosítani, Megrendelő jogosult kártérítésként követelni a más jármű igénybevétele esetén kifizetett díj összegét, továbbá az ebből keletkezett kárának megtérítését. 

A vállalkozó által nyújtott szolgáltatást csak a Balatonvilágosi Mészöly Géza Általános Iskola intézményvezetője, és a Balatonvilágosi Szivárvány Óvoda igazgatója által megadott, Gazdasági Ellátó és Vagyongazdálkodó Szervezet intézményvezetőjével egyeztetett névsorban szereplő gyermekek, illetve a kísérő veheti igénybe, az autóbuszon más személy nem utazhat. Ennek ellenőrzése Vállalkozó feladata. 

A buszon a szerződés teljesítése során az utasok magatartása miatt keletkező károkért az utasok a Ptk. szabályai szerint felelnek, míg a Vállalkozónak felróható károkért a Vállalkozó teljes kártérítési felelősséggel tartozik. 

Megrendelő köteles tájékoztatni Vállalkozót az esedékességet megelőző nap 12 óráig a következő napra vonatkozó esetleges fuvar lemondásokról (pl. iskola tanítási szünet idejére).

4. Vállalkozói díj:
Szerződő felek a szolgáltatás díját 85.000,- Ft + 22.950,- Ft áfa, összesen bruttó 107.950,- Ft/nap összegben határozzák meg.

A vállalkozói díj magában foglalja a szerződés tárgyát képező szolgáltatás ellátásával kapcsolatosan felmerült valamennyi díjat és költséget. További díjköveteléssel Vállalkozó Megrendelő irányában nem élhet. 

A teljesített szállításokról Vállalkozó menetlevelet állít ki, melyet a Mészöly Géza Általános Iskola intézményvezetője, vagy az általa írásban megbízott személy ír alá. A menetlevél a Vállalkozó által havonta kibocsátott számla kötelező melléklete. 

A szolgáltatásról szóló számla végösszegét Megrendelő a kiállítástól számított 15 napon belül átutalja a megadott bankszámlaszámra. Késedelmes fizetés esetén az érvényes jegybanki kamattal megegyező késedelmi kamat kerül felszámolásra. 

5. Adatvédelemmel kapcsolatos kötelezettségek
Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a szerződés teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából.

Szerződő felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

6. Vegyes rendelkezések:

Vállalkozó tudomásul veszi, amennyiben valamilyen okból a gyermekszállítás meghiúsul, adott időszakra vonatkozóan nem áll fenn szolgáltatási díj fizetési kötelezettség Megrendelő részéről.

Jelen szerződés megszűnik a 2. pontban meghatározott időtartam elteltével, továbbá rendkívüli felmondással, amennyiben bármelyik fél súlyos szerződésszegést követ el (pl. egy hónap alatt öt alkalommal késik a szolgáltatás teljesítése) a felmondó levél kézhezvétele utáni 30. napon. 

Jelen szerződésben nem szabályozott kérdésekben a Polgári Törvénykönyv rendelkezései az irányadók.

Felek az esetleges vitás kérdésekben egyezségre törekednek. Ennek hiányában a Siófoki Járásbíróság illetékes eljárni.

Balatonvilágos. 2026.
-----------------------------------------------------

------------------------------------------------------

Balatonvilágos Község Önkormányzat GEVSZ 


Márió Cargo Bt.

képviseletében 




képviseletében

Kovács Tamás intézményvezető


       Nagy Márió ügyvezető



 Megrendelő





   Vállalkozó

-----------------------------------------------------

     Závodni Lászlóné gazdasági vezető

pénzügyi ellenjegyző

2. Határozati javaslat

Balatonvilágos Község Önkormányzata Képviselő-testülete megtárgyalta „Az oktatási-, nevelési intézményekbe a 2026/2027-es tanévben történő gyermekszállításra, a gyermekkísérői feladatok ellátására érkezett ajánlatok elbírálása” tárgyú előterjesztést, és az alábbi határozatot hozza:
A képviselő-testület az oktatási-, nevelési intézményekbe a Márió Cargo Bt. által üzemeltetett busszal bejáró gyermekek felügyeletével, a kísérői feladatok ellátásával Nagy Katalint bízza meg 2026. szeptember 1. napjától 2027. június 18. napjáig terjedő szorgalmi időszakra, nettó 90.000 Ft/hó megbízási díjért. A döntés végrehajtásához szükséges többlet előirányzat igényt a GEVSZ 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción rendelkezésre álló előirányzathoz az intézmény belső átcsoportosítással biztosítja. 

A képviselő-testület egyidejűleg jóváhagyja a megbízási szerződésben foglaltakat és annak aláírására felhatalmazza a GEVSZ intézményvezetőt.

Felelős: Kovács Tamás intézményvezető

Határidő: 2026. augusztus 5.
Megbízási szerződés 

amely létrejött alulírott napon és helyen egyrészről

Balatonvilágos Község Önkormányzat Gazdasági Ellátó és Vagyongazdálkodó Szervezete (8171 Balatonvilágos, Csók István sétány 38., adószám: 15804006-2-14) képviseletében Kovács Tamás intézményvezető továbbiakban, mint Megbízó, másrészről 

Nagy Katalin 
mint Megbízott között, az alábbi feltételekkel:

1. Megbízó Balatonvilágos Község Önkormányzat Képviselő-testületének …../2026.(.) határozatában foglaltak alapján megbízza Megbízottat kísérői feladatok elvégzésével a Balatonvilágosi Mészöly Géza Általános Iskolába, valamint a Balatonvilágosi Szivárvány Óvodába járó gyermekek szállítását végző Márió Cargo Bt. buszjáratán. 

2. Megbízott a megbízást elfogadja, amelyet a Mészöly Géza Általános Iskola intézményvezetőjének, és a Szivárvány Óvoda igazgatójának utasításai szerint, a Megbízói érdekeknek megfelelően, személyesen köteles teljesíteni. A Megbízott a kapott utasításoktól nem térhet el.

3. Megbízott vállalja, hogy ügyeletet tart az Enying –Balatonbozsok – Alsótekeres – „TSZ major” - Balatonvilágos útvonalon közlekedő iskolabuszon, amennyiben rendellenességet tapasztal, jelzi az intézményvezetők felé. Továbbá vállalja a Szivárvány Óvodába a járattal szállított gyermekek buszmegállótól az intézményig, és az intézménytől a buszmegállóig történő kísérését.

Amennyiben feladatát nem tudja teljesíteni, akadályoztatása esetén haladéktalanul köteles a Megbízót értesíteni.
4. A megbízás határozott időre, 2026. szeptember 1-től 2027 június 18. napjáig terjedő szorgalmi időszakra jön létre. 

5. A Megbízottat a megbízás teljesítéséért havi nettó 90.000,- Ft összegű díjazás illeti meg.
A díjazást a levonások után Megbízó havonta, a tárgyhót követő hónap 10. napjáig köteles átutalni az ……………. számú bankszámlaszámra.
Megbízott a megbízási díjon felül a megbízás teljesítésével kapcsolatban egyéb költségtérítésre nem jogosult.

6. Megbízott tudomásul veszi, amennyiben valamilyen okból a gyermekszállítás meghiúsul, ebből kifolyólag a gyermekkísérői feladatok nem kerülnek ellátásra, az adott időszakra vonatkozóan megbízási díj fizetési kötelezettség Megbízó részéről nem áll fenn. 

7. Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából.

Szerződő felek rögzítik, hogy a jelen együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

8. Jelen szerződésben nem szabályozott kérdésekben a Polgári Törvénykönyv rendelkezései az irányadók. 

Felek az esetleges vitás kérdésekben egyezségre törekednek. Ennek hiányában a Siófoki Járásbíróság illetékes eljárni.

Balatonvilágos 2026.

-----------------------------------------------------

------------------------------------------------------

Balatonvilágos Község Önkormányzat GEVSZ 



Nagy Katalin
képviseletében 





  Megbízott

Kovács Tamás  intézményvezető







    Megbízó





__________________________________

    Závodni Lászlóné gazdasági vezető

pénzügyi ellenjegyző

Térgy: Re: Arajanlatkéré megkiildése

Feladé: Istvan Nagy <nagyistvan5959@gmail.com>
Datum: 2026. 07. 14. 11:40

Cimzett: Balatonvildgos GEVSZ <gevsz@balatonvilagos.hu>

Tisztelt Cimzett

Az ajanlatkérést koszonettel vettiik ajanlatunk a kért utvonalra a szallités naponta
85000Ft+Afa
Akisérének nett6 90000 Ft/hd

jvzlettel: Nagy Istvan

Balatonviligos GEVSZ <gevsz@balatonvilagos.hu> ezt irta (id6pont: 2026. jil. 14., K, 11:10):

Tisztelt Cimzett!

Mellékelten megkiildém Balatonviligos Kézség Onkormanyzat GEVSZ gyermekszllitésra
vonatkozé drajanlatkérsjét.

Az arajanlat beérkezési hatdrideje: 2026. jdlius 15. 12:00.

Tisztelettel:

Kovacs Tamds

intézményvezets

Térgy: Re: Arajanlatkérs megkiildése

Feladé: Laszlo Herter <bus@Issmart.net>

Détul 026. 07. 15. 7:19

Cimzett: Balatonvildgos GEVSZ <gevsz@balatonvilagos.hu>

Tisztelt Kovacs Tamas!
Koszonjik az arajénlat kérést.
Az alébbiak alapjan a napi szallitést 120000Ft + Afa / nap dron tudnank vallalni.

Készonettel és dvozlettel

070K KOZ0S ONKC
BALATONVILAGOS! KIREN

Herter Lészlé -
436302831409
LS-Smart kft

Feladd: Balatonvildgos GEVSZ <gevsz@balatonvilagos.hu>
Elkiildve: 2026. Jilius 14., kedd 11:12

Cimzett: bus@Issmart.net <bus@Issmart.net>

Targy: Arajanlatkérd megkildése

Tisztelt Cimzett!
Mellékelten megkiildm Balatonvildgos Kozség Onkorményzat GEVSZ gyermekszallitasra vonatkozs
arajanlatkérsiét.

Az drajénlat beérkezési hatdrideje: 2026. julius 15. 12:00.

Tisztelettel:

Kovécs Tamds
intézményvezets

Térgy: Re: Arajanlatkérs megkiildése

Feladé: Bolla Busz Trend Kft <bollabusztrend@gmail.com>
Datum: 2026. 07. 15. 16:12

Cimzett: Balatonvilagos GEVSZ <gevsz@balatonvilagos.hu>

Kovécs Tamés

intézményvezets

Kszonjiik megkeresésiiket személyszallitassal kapcsolatban!
Ajénlatunk: 110.000,- Ft + AFA /nap
Utaskisérs: 150.000,- Ft /h6

Amennyiben ajanlatunk elnyerte tetszésiiket kérem miel6bb jelezzék!

Udvézlettel:

Bolla Erné
Bolla Busz Trend Kft

